8. pielikums

Iepirkuma “Talsu novada pašvaldības īpašumu apdrošināšana” nolikumam
IEPIRKUMA LĪGUMA PROJEKTS
Par Talsu novada pašvaldības īpašumu apdrošināšanu
	Talsos,
	       ___._________________


Talsu novada pašvaldība, reģistrācijas Nr. 90009113532, tās _______________ personā, kura darbojas, pamatojoties uz ________________________, (turpmāk – Apdrošinājuma ņēmējs), no vienas puses, un

______________________, reģistrācijas Nr. ____________, tās __________ personā, kurš/kura darbojas, pamatojoties uz ______________ (turpmāk – Apdrošinātājs), no otras puses, (turpmāk abi kopā vai atsevišķi saukti arī Puses/Puse),

pamatojoties uz iepirkuma ar identifikācijas Nr. TNP 2024/24 “Talsu novada pašvaldības īpašumu apdrošināšana” (turpmāk – Iepirkums) rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Apdrošinājuma ņēmējs uzdod un Apdrošinātājs apņemas sniegt pakalpojumu – nodrošināt Talsu novada pašvaldības kustamo un nekustamo īpašumu apdrošināšanu (turpmāk – Pakalpojums), saskaņā ar tehnisko specifikāciju (Līguma 1. pielikums), nekustamo īpašumu sarakstu (Līguma 2. pielikums), Apdrošinātāja finanšu piedāvājumu (Līguma 3. pielikums) un Līguma noteikumiem. Apdrošinātājam ir saistības, iestājoties apdrošināšanas gadījumam, izmaksāt Apdrošinājuma ņēmējam apdrošināšanas atlīdzību atbilstoši Līguma un tā pielikumu noteikumiem un Apdrošinājuma ņēmējs apņemas maksāt apdrošināšanas prēmiju (līgumcenu) Līgumā noteiktajā veidā, termiņos un apmērā, kā arī izpildīt citas Līgumā noteiktās saistības.
1.2. Apdrošināšanas polises noteikumi un apdrošināšanas noteikumi nedrīkst būt pretrunā Iepirkuma dokumentācijas un Līguma noteikumiem, kā arī nedrīkst radīt papildus izdevumus Apdrošinājuma ņēmējam vai citādi būtiski pasliktināt Apdrošinājuma ņēmēja stāvokli. Ja tiek konstatētas pretrunas starp noteikumiem, par prioritāriem ir jāuzskata Iepirkuma dokumentācijas un Līguma noteikumi. Attiecībā uz stāvokļa pasliktināšanu situācija ir skatāma atbilstoši labas prakses principiem un attiecīgā jautājuma situācijai tirgū Iepirkuma veikšanas brīdī.
2. LĪGUMA DARBĪBAS LAIKS UN PAKALPOJUMA IZPILDES TERMIŅI

2.2. Līgums stājas spēkā ar abpusēju parakstīšanas brīdi un ir spēkā līdz Pušu saistību pilnīgai izpildei.
2.3. Apdrošinātājs apņemas sniegt Pakalpojumu 12 (divpadsmit) mēnešus no apdrošināšanas polises spēkā stāšanās dienas. 
2.4. Ne vēlāk kā 30 dienu laikā no dienas, kad saņemts pieteikums par negadījumu, Apdrošinātājam ir pienākums rakstiski informēt Apdrošinājuma ņēmēju par papildu dokumentiem, kas nepieciešami, lai varētu pieņemt lēmumu par apdrošināšanas atlīdzības izmaksu.

2.5. Termiņš, līdz kuram Apdrošinātājam ir jāpieņem lēmums par apdrošināšanas atlīdzības izmaksu vai atteikumu to izmaksāt, ir ne vairāk kā 30 dienu laikā pēc visu nepieciešamo, tostarp arī Apdrošinātāja papildus pieprasīto, dokumentu saņemšanas dienas. Pieņemtais lēmums par atlīdzību nekavējoties ir jāiesniedz attiecīgajam Apdrošinājum ņēmējam.
3. SAMAKSAS NOTEIKUMI UN NORĒĶINU KĀRTĪBA

3.1. Kopējā līgumcena (apdrošināšanas prēmiju kopsumma) par Pakalpojuma izpildi saskaņā ar Apdrošinātāja Finanšu piedāvājumu (Līguma 3. pielikums) ir _______________ EUR (___euro) (turpmāk – Līgumcena). Saskaņā ar Pievienotās vērtības nodokļa likuma 52. panta pirmās daļas 20. punktu apdrošināšanas pakalpojumus neapliek ar pievienotās vērtības nodokli.
3.2. Līgumcenā iekļauti visi valsts vai pašvaldību noteiktie nodokļi, nodevas un citas izmaksas (izņemot PVN), kas saistītas ar Pakalpojuma sniegšanu, saskaņošanu un kompetento institūciju akcepta saņemšanu, ja tas nepieciešams saskaņā ar normatīvajiem aktiem.

3.3. Apdrošināšanas prēmijas precīzs maksājuma termiņš tiek norādīts Apdrošināšanas polisē.

3.4. Apdrošinājuma ņēmējs rēķinus sagatavo elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Apdrošinājuma ņēmējam, ja tas satur atsauci uz līgumu un norādi, ka tas sagatavots elektroniski un derīgs bez paraksta. Apdrošinātājs elektroniski sagatavoto rēķinu nosūta Apdrošinājuma ņēmējam uz e-pasta adresi pasts@talsi.lv vai oficiālo elektronisko adresi.

3.5. Par samaksas dienu tiek uzskatīta diena, kad Apdrošinājuma ņēmējs veicis naudas summas pārskaitījumu par sniegto Pakalpojumu uz Apdrošinātāja Līgumā norādīto kredītiestādes norēķinu kontu, ko apliecina attiecīgs maksājuma uzdevums.

3.6. Apdrošinājuma ņēmējam nav pienākuma Līguma darbības laikā izmantot visu Līgumcenu. 
3.7. Apdrošinājuma ņēmējs pēc faktiskās vajadzības vienpusēji var veikt izmaiņas apdrošinātā īpašuma sarakstos Līguma darbības laikā, piemēram, iegādājoties īpašumu vai atsavinot to. 
3.7.1. Apdrošinātā īpašuma sarakstu papildināšanas gadījumā Līguma darbības laikā Apdrošināšanas prēmija saīsinātam apdrošināšanas periodam tiek aprēķināta turpmāk noteiktajā kārtībā: apdrošināšanas periodu nosaka no polises noslēgšanas dienas līdz apdrošināšanas perioda beigām un apdrošināšanas prēmiju aprēķina proporcionāli – gada prēmiju dala ar 365 un reizina ar apdrošināšanas perioda dienu skaitu.
3.7.2. Apdrošināšanas polises izbeigšanas gadījumā pirms termiņa Puses rīkojas atbilstoši Apdrošināšanas līguma likumā paredzētajam.
3.8. Apdrošinātā īpašuma sarakstos izdarīto grozījumu (izmaiņu) rezultātā atbilstoši mainās kopējā līgumcena.
4. PUŠU SAISTĪBAS

4.1. Apdrošinātājs apņemas:
4.1.1. sniegt Pakalpojumu 12 (divpadsmit) mēnešus no apdrošināšanas polises spēkā stāšanās dienas;

4.1.2. sniegt Pakalpojumu atbilstoši Tehniskās specifikācijas un apdrošināšanas polises prasībām;

4.1.3. nodrošināt Līguma izpildi ar nepieciešamajiem materiāliem, iekārtām, transportu, mehānismiem un darbaspēku;

4.1.4. sniedzot Pakalpojumu, ievērot visas Latvijas Republikas spēkā esošajos normatīvajos aktos noteiktās prasības;

4.1.5. jebkurā laikā pēc Apdrošinājuma ņēmēja pieprasījuma sniegt atskaiti par Pakalpojuma gaitu;

4.1.6. pieprasīt no Apdrošinājuma ņēmēja visu Apdrošinājuma ņēmēja rīcībā esošo informāciju, kas nepieciešama kvalitatīvai Pakalpojuma veikšanai Līgumā noteiktajā termiņā;

4.1.7. kompensēt izdevumus pēc to faktiskiem apmēriem, kas Apdrošinājuma ņēmējam radušies Apdrošinātāja vai viņa iesaistītās trešās personas vainas vai neuzmanības dēļ 10 (desmit) darbdienu laikā no Apdrošinājuma ņēmēja pretenzijas nosūtīšanas dienas;

4.1.8. trīs darbdienu laikā no Līguma noslēgšanas brīža izsniegt Apdrošinājuma ņēmējam Apdrošināšanas polisi.

4.2. Apdrošinājuma ņēmējs apņemas:

4.2.1. izsniegt Apdrošinātājam visu Apdrošinājuma ņēmēja rīcībā esošo informāciju, kas nepieciešama Pakalpojuma sniegšanai;

4.2.2. veikt Līgumā paredzētos maksājumus;

4.2.3. elektroniski informēt Apdrošinātāju par gadījumiem, kad iestājies apdrošinātais risks;

4.2.4. elektroniski informēt Apdrošinātāju par apdrošināšanas objektiem, kuri papildu iekļaujami Apdrošināšanas polisē.
5. PUŠU ATBILDĪBA PAR LĪGUMA PĀRKĀPUMIEM
5.1. Puses savstarpēji ir atbildīgas par otrai Pusei vai trešajām personām nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
5.2. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.

5.3. Ja Apdrošinātājs nepienācīgi pilda Līgumā paredzētās saistības, Apdrošinātājs maksā Apdrošinājuma ņēmējam līgumsodu 1 % (viena procenta) apmērā no līgumcenas par katru pārkāpuma dienu, bet ne vairāk kā 10% (desmit procentus) no Līgumcenas. 
5.4. Jebkura maksājuma, kas izriet no Līguma, samaksas kavējuma gadījumā, samaksu nesaņēmusī Puse ir tiesīga piemērot otrai Pusei līgumsodu 1 % (viena procenta) apmērā no kavētā maksājuma summas par katru kavējuma darbdienu, bet ne vairāk kā 10 % (desmit procentus) no kavētā maksājuma summas.
5.5. Ja Apdrošinājuma ņēmējs nespēj veikt Pakalpojumu Līgumā noteiktajā kārtībā vai termiņā, Apdrošinājuma ņēmējam ir iebildumi par Pakalpojuma izpildes kvalitāti vai to atbilstību Līguma noteikumiem vai Apdrošinātājs atsakās vai vilcina nepilnību novēršanu vairāk kā par 5 (piecām) darbdienām (vai citā Līgumā noteiktā termiņā), tad Apdrošinājuma ņēmējs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Apdrošinātājs sedz Apdrošinājuma ņēmējam visus radušos izdevumus un zaudējumus. Tas neatbrīvo Apdrošinātāju no pārējo Līguma saistību izpildes.

5.6. Puse samaksā līgumsodu otrai Pusei 10 (desmit) darbdienu laikā no Pakalpojuma defekta akta vai pretenzijas par 5.3. punktā minēto kavējumu vai 5.4. punktā minētā samaksas nokavējuma saņemšanas. Apdrošinājuma ņēmējam ir tiesības ieskaita kārtībā samazināt Apdrošinātājam maksājamo rēķinu tādā apmērā, kāda ir aprēķinātā līgumsoda summa.
5.7. Līgumsoda samaksa neatbrīvo Puses no pārējo ar Līgumu uzņemto saistību vai no tā izrietošo saistību izpildes.
6. LĪGUMA GROZĪŠANAS, PAPILDINĀŠANAS, LAUŠANAS UN STRĪDU RISINĀŠANAS KĀRTĪBA
6.1. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stāsies spēkā, kad abas Puses to parakstījušas.
6.2. Līguma izpildes laikā var tikt veiktas Līgumcenas izmaiņas, tai skaitā veicamajam Pakalpojumam izmainītas prasības vai apjomi, kurus Līgumā sākotnēji nebija iespējams paredzēt, ievērojot Publisko iepirkumu likuma 61. panta nosacījumus.

6.3. Līgumcenas izmaiņas nedrīkst pārsniegt šādas robežas:

6.3.1. 50% (piecdesmit procentu) apmērā no Līgumcenas Publisko iepirkumu likuma 61. panta trešās daļas 2. un 3. punktā norādītajos gadījumos;

6.3.2. 10% (desmit procentu) apmērā no Līgumcenas Publisko iepirkumu likuma 61. panta piektajā daļā norādītajos gadījumos.

6.4.  Abpusēji rakstiski vienojoties, Puses ir tiesīgas izbeigt Līgumu pirms termiņa.
6.5. Apdrošinājuma ņēmējam ir tiesības vienpusēji atkāpties no Līguma šādos gadījumos:

6.5.1. Apdrošinātājs ir patvaļīgi pārtraucis Līguma izpildi;

6.5.2. Apdrošinātājs nav sasniedzams juridiskajā adresē;

6.5.3. ir pasludināts Apdrošinātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai, tiek konstatēti citi apstākļi, kas, liedz vai liegs Apdrošinātājam turpināt Līguma izpildi saskaņā ar Līguma noteikumiem vai kas negatīvi ietekmē Apdrošinājuma ņēmēja tiesības, kuras izriet no Līguma;

6.5.4. Līgumu nav iespējams izpildīt tādēļ, ka Līguma izpildes laikā Apdrošinātājam (tai skaitā tā valdes vai padomes loceklim, patiesā labuma guvējam, pārstāvēt tiesīgajai personai, prokūristam vai personālsabiedrības biedram, ja izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

6.5.5. Apdrošinātājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;

6.5.6. Apdrošinātājs saistībā ar Līguma noslēgšanu vai izpildi ir veicis prettiesisku darbību;

6.5.7. Apdrošinātājs neveic Pakalpojumu Līguma 2.2. punktā noteiktajā termiņā un Izpildītājam piemērotā līgumsoda apmērs sasniedzis 10 %  (desmit procentus) no kopējās Līgumcenas;

6.5.8. Apdrošinātājs Apdrošinājuma ņēmējam ir nodarījis zaudējumus;
6.5.9. Publisko iepirkuma likuma 64. panta pirmās daļas noteiktajos gadījumos.

6.6. Apdrošinātājam ir tiesības vienpusēji atkāpties no Līguma šādos gadījumos:

6.6.1. Apdrošinājuma ņēmējs pieprasa veikt darbības, kas ir pretrunā ar Pakalpojumu reglamentējošiem normatīvajiem aktiem;

6.6.2. Apdrošinājuma ņēmējs neveic maksājumus un līgumsods sasniedz 10 % (desmit procenti) no Līgumcenas.
6.6.3. ja Līgumu nav iespējams izpildīt tādēļ, ka Apdrošinājuma ņēmējam ir piemērotas starptautiskās, ieskaitot Apvienotās Karalistes noteiktās, sankcijas vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, neatlīdzinot Apdrošinājuma ņēmējam zaudējumus, nemaksājot līgumsodu, soda naudu, nokavējuma procentus un citus tamlīdzīgus maksājumus.  
6.7. Iestājoties kādam no Līgumā paredzētajiem gadījumiem, Puse ir tiesīga vienpusēji pirms termiņa atkāpties no Līguma un ar to Līgums tiek izbeigts pirms termiņa, ja tā vismaz 30 (trīsdesmit) dienas iepriekš par plānoto Līguma izbeigšanu ir brīdinājusi otru pusi un, savukārt, otra puse 10 (desmit) darba dienu laikā vai citā termiņā, ja Puses par to iepriekš vienojušās, nav novērsusi Līguma pirmstermiņa atkāpšanās iemeslu. Līgums pirms termiņa tiek izbeigts paziņojuma kārtībā un ir uzskatāms par izbeigtu paziņojumā norādītajā dienā, ja otra Puse līdz tai nav paziņojusi pamatotus iebildumus.

7. LĪGUMA IZPILDĒ IESAISTĪTIE APAKŠUZŅĒMĒJI UN TO NOMAIŅA
7.1. Līguma izpildē Apdrošinātājs piesaista savā piedāvājumā norādīto kontaktpersonu un apakšuzņēmējus. Apdrošinātājs ir atbildīgs par piesaistītās kontaktpersonas un apakšuzņēmēju veiktā darba atbilstību Līguma prasībām.
7.2. Apdrošinātājs apņemas nekavējoties paziņot Apdrošinājuma ņēmējam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
7.3. Piedāvājumā (saskaņā ar iesniegto piedāvājumu Iepirkumā) norādītās kontaktpersonas nomaiņa pieļaujama tikai Līgumā noteiktajā kārtībā un gadījumos, ja ir saņemta Apdrošinājuma ņēmēja rakstveida piekrišana attiecīgā speciālista nomaiņai.
7.4. Apdrošinātājs nav tiesīgs bez saskaņošanas ar Apdrošinājuma ņēmēja veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē.
7.5. Apdrošinājuma ņēmējs pieņem lēmumu atļaut vai atteikt Apdrošinātājam piedāvājumā norādīto kontaktpersonu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darbdienu laikā no dienas, kad Apdrošinājuma ņēmējs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Apdrošinājuma ņēmējs rakstveidā paziņo Apdrošinātājam.
7.6. Apdrošinājuma ņēmējs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.
8. NEPĀRVARAMA VARA

8.1. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
8.2. Puse, kas nokļuvusi nepārvaramas varas apstākļos, nekavējoties informē par to otru Pusi rakstiski 5 (piecu) darbdienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
8.3. Ja minēto apstākļu dēļ Līgumā norādīto saistību izpilde nav iespējama ilgāk par 2 (diviem) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma pārtraukšanas rezultātā.

9. CITI NOTEIKUMI
9.1. Pušu pārstāvji:

9.1.1. Apdrošinājuma ņēmēja pārstāvis, kurš ir atbildīgs par Līguma administrēšanu Apdrošinājuma ņēmēja vārdā ir _________________________________.

9.1.2. Apdrošinātāja pārstāvis, kurš ir atbildīgs par Līguma administrēšanu Apdrošinātāja vārdā ir ___________________________________. 

9.2. Līguma noteikumi un Līguma noslēgšanas un izpildes gaitā Pušu saņemtā informācija un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.

9.3. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

9.4. Visi strīdi, kas rodas starp Pusēm uz Līguma pamata, tiek risināti sarunu ceļā. Ja savstarpēja vienošanās netiek panākta, jebkurš strīds tiek izšķirts Latvijas Republikas tiesās saskaņā ar Latvijas Republikas normatīvajiem aktiem.

9.5. Ja kāds no Līguma noteikumiem tiek atzīts par spēkā neesošu, pārējie Līguma noteikumi paliek spēkā, ciktāl  tos neatceļ spēku zaudējušie Līguma noteikumi.
9.6. Līgums ir sagatavots un parakstīts uz  __ (_______) lapām 2 (divos) eksemplāros, no kuriem 1 (viens) atrodas pie Pasūtītāja un 1 (viens) – pie Izpildītāja.

(vai)

Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.

9.7. Līgumam, kā tā neatņemamas sastāvdaļas, pievienoti šādi pielikumi: 

9.7.1. 1. pielikums – Tehniskā specifikācija uz _ (_____) lapām;
9.7.2. 2. pielikums – Nekustamo īpašumu saraksts uz _ (_____) lapām;
9.7.3. 3. pielikums – Finanšu piedāvājums uz _ (_____) lapām.
10. PUŠU REKVIZĪTI UN PARAKSTI

	APDROŠINĀJUMA ŅĒMĒJS:
	APDROŠINĀTĀJS:

	Talsu novada pašvaldība

Reģ. Nr. 90009113532

Juridiskā adrese: Kareivju iela 7, Talsi, 

Talsu novads, LV-3201

E-pasts: pasts@talsi.lv
Banka: A/S SEB banka

Konta Nr. LV49UNLA0028700130033

Kods: UNLALV2X    

	Reģ. Nr. 

Juridiskā adrese:

E-pasts:

Banka:

Konta Nr.

Kods:

	___________________________

/________________/                                
	________________________

/______________/

